**Ministru kabineta noteikumu projekta**

**„Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Paralēlo aizdevumu saimnieciskās darbības veicēju konkurētspējas uzlabošanas noteikumi” (turpmāk – noteikumu projekts) izstrādāts saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 14.punktu un Attīstības finanšu institūcijas likuma 12.panta ceturto daļu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts nosaka atbalsta mezanīna aizdevumu (turpmāk – paralēlie aizdevumi) veidā piešķiršanas nosacījumus komersantiem un lauksaimniecības pakalpojumu kooperatīvajām sabiedrībām (turpmāk – saimnieciskās darbības veicēji) dzīvotspējīgu investīciju projektu realizēšanai ar mērķi veicināt to attīstību un konkurētspēju. Paralēlo aizdevumu īstenošanas nepieciešamību pamato Ekonomikas ministrijas (turpmāk – EM) izstrādātā tirgus nepilnību analīze finanšu pieejamības jomā, kas prezentēta 2015.gada 30.aprīļa 2014.-2020.gada plānošanas perioda Eiropas Savienības struktūrfondu un Kohēzijas fonda Uzraudzības komitejas sēdē (protokola Nr. P-2015/UK/1 6.punkts) (turpmāk – tirgus nepilnību analīze). Paralēlo aizdevumu pieejamība nodrošinās iespējas saņemt finansējumu tiem saimnieciskās darbības veicējiem, kuriem komercbanku kreditēšanas politikai neatbilstošu finanšu rādītāju (kā piemēram, uzņemto saistību pret neto ieņēmumiem attiecības, nepietiekama pašu kapitāla, nodrošinājuma) dēļ nav iespējams saņemt finansējumu no komercbankām nepieciešamajā apmērā dzīvotspējīgu investīciju projektu realizēšanai.Norādāms, ka arī 2007.-2013.gada plānošanas periodā tika izstrādāta un 2011.gadā uzsākta paralēlo aizdevumu programmas īstenošana 2.2.1.4.2.apakšaktiviātes “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai” (turpmāk – 2.2.1.4.2.aktivitāte) ietvaros. Aizdevumu programma līdzšinēji ir aktīva, un aizdevumi saimnieciskās darbības veicējiem paralēlo aizdevumu instrumenta ietvaros tiks piešķirti līdz 2016.gada 30.jūnijam. Lai nodrošinātu paralēlo aizdevumu pieejamības saimnieciskās darbības veicējiem nepārtrauktību, ir būtiska šī noteikumu projekta savlaicīga apstiprināšana Ministru kabinetā. Līdz š.g.1aprīlim 2.2.1.4.2.aktivitātes ietvaros akciju sabiedrība “Attīstības finanšu institūcija Altum” (turpmāk - sabiedrība Altum) ir noslēgusi 23 paralēlo aizdevumu līgumus par kopējo finansējumu 12 078 363 *euro*, t.sk., Eiropas Reģionālās attīstības fonda (turpmāk – ERAF) finansējums 9 822 627 *euro.* Noteikumu projektā paredzētā paralēlo aizdevumu programma tiks īstenota un finansēta darbības programmas “Izaugsme un nodarbinātība” 3.1.1.specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” (turpmāk – 3.1.1. SAM) 3.1.1.2. pasākuma “Mezanīna aizdevumi” ietvaros (turpmāk – 3.1.1.2.pasākums). Paralēlo aizdevumu programmas finansēšanai 3.1.1.2. pasākuma ietvaros un papildus pieejamais finansējums ir 32 000 000 *euro*, un to veido šādi finanšu resursi:1. 3.1.1.2. pasākuma ietvaros 15 000 000 *euro*, ko veido ERAF finansējums 5 800 000 *euro* un sabiedrības Altum finansējums 9 200 000 *euro;*
2. sabiedrības Altum pārvaldības izmaksas 3.1.1.2. pasākuma ietvaros -ERAF finansējums 1 200 000 *euro*;
3. finansējums paralēlajiem aizdevumiem lielajiem saimnieciskās darbības veicējiem ir 5 000 000 *euro*, ko veido sabiedrības Altum finansējums;
4. finansējums 10 000 000 *euro* apmērā, ko veido darbības programmas “Uzņēmējdarbība un inovācijas” papildinājuma 2.2.1.4.1. apakšaktivitātē “Atbalsts aizdevumu veidā komersantu konkurētspējas uzlabošanai” (turpmāk – 2.2.1.4.1.apakšaktivitāte) gūto atmaksu publiskā finansējuma daļa 4 200 000 *euro* apmērā un sabiedrības Altum finansējums 5 800 000 *euro*. Šo finansējumu plānots izmantot paralēlo aizdevumu izsniegšanai gadījumos, kad nav iespējams izsniegt paralēlo aizdevumu 3.1.1.2. pasākuma ietvaros (piemēram, kumulācijas projektiem).
5. finansējums sabiedrības Altum pārvaldības izmaksu segšanai 4. punktā minēto darbību veikšanai – 800 000 *euro*.

3.1.1.2.pasākuma īstenošanai sabiedrībai Altum ir pieejams finansējums pārvaldības izmaksu segšanai atbilstības periodā – ERAF finansējums līdz 1 200 000 *euro* apmērā, ievērojot Eiropas Komisijas 2014. gada 3. marta Deleģētās regulas (ES) Nr. 480/2014, ar kuru papildina Eiropas Parlamenta un Padomes regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Regula Nr.480/2014) 13. panta 2. un 3.punktā noteikto, un pēc atbilstības perioda – 3.1.1.2. pasākuma atmaksātais publiskais finansējums līdz 1,5% apmērā no kopējās izsniegto aizdevumu summas. Pēc aptuvenām aplēsēm ir plānots, ka papildus nepieciešamais finansējums pārvaldības izmaksām no atmaksātā finansējuma varētu sastādīt līdz 375 000 *euro*: 3.1.1.2. pasākuma ietvaros līdz 225 000 *euro* un atmaksu gadījumā - līdz 150 000 *euro*.Pārvaldības izmaksas tiks noteiktas saskaņā ar sabiedrības Altum programmu pārvaldības izmaksu attiecināšanas metodiku, ievērojot Eiropas Komisijas 2015. gada 9. jūnija lēmumu Nr. SA.36904 (2014/N) "Par valsts atbalstu un Latvijas Attīstības finanšu institūcijas izveidi" attiecībā uz pārvaldības izmaksu kompensēšanu. Paralēlo aizdevumu finansēšanai sākotnēji tiks izlietots ERAF finansējums 3.1.1.2 pasākuma ietvaros, pēc tam pārējie finanšu resursi. Gadījumos, kad nebūs iespējams izmantot ERAF finansējumu 3.1.1.2. pasākuma ietvaros, tiks izmantots augstāk 4. punktā norādītais finansējums, t.sk., tādu biznesa projektu finansēšanai, kuriem atbalsts tiek apvienots ar citu Eiropas Savienības struktūrfondu atbalstu viena un tā paša projekta ietvaros. Katrs paralēlais aizdevums tiks izsniegts, ievērojot noteikumu projekta 8 punktā norādīto proporciju. Noteikumu projektā paredzētais finansējums (30 000 000 *euro*) paralēlo aizdevumu sniegšanā pārsniedz tirgus nepilnību analīzē finanšu pieejamības jomā paralēlo aizdevumu instrumentam paredzētā finansējuma apmēru par 15 000 000 *euro*, ko pamato:1. sabiedrības Altum prognozētais izsniegto paralēlo aizdevumu apmērs gadā 6 000 000 *euro* un attiecīgi nepieciešamība nodrošināt pietiekošu finansējumu aizdevuma instrumenta īstenošanai līdz 2014.-2020.gada plānošanas perioda beigām (2020.gada 31.decembrim);
2. tirgus nepilnību analīzē noteiktais tirgus nepilnības apmērs komercbanku finansējuma pieejamībā (381 000 000 - 698 000 000 *euro*).

Padomes 2006.gada 11.jūlija Regulas (EK) Nr.1083/2006 ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (turpmāk – Komisijas regula Nr.1083/2006) (Eiropas Savienības Oficiālais Vēstnesis, 2006.gada 31.jūlijs, Nr. L 210) 78.panta 7.punkts nosaka, ka 2007.-2013.gada plānošanas periodā finanšu instrumentos atmaksātais publiskais finansējums, kas šī noteikuma projekta ietvarā paralēlo aizdevumu finansēšanai ir noteikts 5 000 000 *euro* apmērā, var atkārtoti tikt izmantots finanšu instrumentu īstenošanai mikro, mazu un vidēju saimnieciskās darbības veicēju finansēšanai un pārvaldības izmaksu segšanai. 2014.-2020.gada plānošanas perioda finanšu instrumenti, tajā skaitā paralēlo aizdevumu instruments, tiek īstenoti darbības programmas “Izaugsme un nodarbinātība” 3.tematiskā mērķa “Uzlabot mazo un vidējo komersantu konkurētspēju” ietvarā, un Eiropas Parlamenta un Padomes 2013.gada 17.decembra Regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Komisijas regula Nr.1303/2013) 9.pants paredz, ka ERAF finansējumu var izmantot tikai noteiktu tematisku mērķu atbalstam. Noteikumu projekta ietvarā paralēlie aizdevumi tiek piešķirti mikro, mazajiem, vidējiem un lielajiem saimnieciskās darbības veicējiem. Vienlaikus, ņemot vērā augstāk minētajos Eiropas Savienības tiesību aktos noteiktos ierobežojumus, noteikumu projekts ierobežo ERAF finansējuma (5 800 000 *euro*) un 2.2.1.4.1.apakšaktivitātes gūto atmaksu publiskās finansējuma daļas (4 200 000 *euro*) izmantošanu lielo saimnieciskās darbības veicēju finansēšanai. Paralēlie aizdevumi lielajiem saimnieciskās darbības veicējiem tiks finansēti no valsts aizdevuma, piesaistot Eiropas Stratēģiskā investīciju fonda (turpmāk – ESIF) garantijas. Pašreiz notiek pārrunas ar ESIF par garantiju saņemšanas nosacījumiem. Plānots, ka paralēlie aizdevumi lielajiem saimnieciskās darbības veicējiem būs pieejami 2017.gadā. Noteikumu projekts nosaka, ka paralēlais aizdevums ir subordinēts ilgtermiņa investīciju aizdevums ar paaugstinātu kredīta risku, un tas saimnieciskās darbības veicējam var tikt piešķirts vienīgi kopā ar kredītiestādes vai tās meitas sabiedrības finansējumu (ilgtermiņa kredītu vai finanšu līzingu). Ņemot vērā aizdevuma instrumenta specifiku, kas paredz augstus darījumu riskus, kā arī citu valstu labo praksi paralēlo aizdevumu instrumenta īstenošanā, noteikumu projekts nosaka darījumu riskiem atbilstošu cenošanas politiku:* tiem paralēlajiem aizdevumiem, kas tiek finansēti no ERAF vai 2.2.1.4.1.apakšaktivitātē gūto atmaksu publiskā finansējuma daļas, procentu likme ir vienāda ar kredītiestādes pievienoto gada procentu likmi, bet ne mazāku kā 2,5% un pieskaitot Valsts kases resursu cenu,
* savukārt tiem aizdevumiem, kas tiks finansēti ESIF ietvaros, papildus būs riska piecenojums 1 % līdz 5 % robežās, tādejādi paralēlā aizdevuma gada kopējai procentu likmei pārsniedzot kredītiestādes vai tās meitas sabiedrības piešķirtā ilgtermiņa kredīta vai finanšu līzinga gada kopējo procentu likmi.

Noteikumu projekts neparedz ietekmi uz komercbanku kreditēšanas politiku. Ņemot vērā līdzšinējo praksi, paralēlais aizdevums tiek izsniegts vienlaikus ar komercbanku finansējumu gadījumos, kad darījums ir augstāka riska (tā piemēram, neto ieņēmumu un uzņemto saistību attiecība nav atbilstoša komercbanku kredītpolitikai). Kredītiestāde (meitas sabiedrība) kreditē klientus uz tirgus nosacījumiem. Pirms aizdevumu izsniegšanas tiek slēgts trīspusējais līgums starp kredītiestādi, sabiedrību Altum un aizņēmēju, kas atrunā līguma slēdzēju pušu saistības un subordinācijas nosacījumus (noteikumu projekta 7.punkts). Paralēlais aizdevums saimnieciskās darbības veicējiem tiks sniegts kā reģionālais ieguldījuma atbalsts saskaņā ar Komisijas 2014.gada 17.jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) (turpmāk – Komisijas regula Nr.651/2014) (Eiropas Savienības Oficiālais Vēstnesis, 2014.gada 26.jūnijs, L 187) 13. un 14.pantu. Paralēlais aizdevums var tikt izmantots, lai finansētu sākotnējās investīcijas vai sākotnējas investīcijas jaunā ekonomiskā aktivitātē, vienlaikus ievērojot, ka ieguldījumiem jābūt veiktiem Latvijas Republikas teritorijā. Ievērojot attiecīgās noteikumu projektu normas, paralēlo aizdevumu iespējams izmantot, lai finansētu tādus ieguldījumu projektus, kas paredz būtiskas pārmaiņas ražošanas procesā un esošās uzņēmējdarbības vietas darbības dažādošanu.Noteikumu projekts paredz, ka paralēlā aizdevuma apmērs ir vismaz 50 000 *euro*, un tas nepārsniedz 5 000 000 *euro* no aizdevuma kopsummas vienam saimnieciskās darbības veicējam. Paralēlā aizdevuma īpatsvars ir atkarīgs no saimnieciskā darbības veicēja statusa un aizdevuma apmēra. Paralēlā aizdevuma apmērs ir 45 % no noteikumu projektā definētajām ieguldījuma projekta attiecināmajām izmaksām mikro, mazam un vidējam saimnieciskās darbības veicējam un 35 % - lielajam saimnieciskās darbības veicējam gadījumā, ja paralēlā aizdevuma apmērs nepārsniedz 2 000 000 *euro*. Finansiāli ietilpīgāku ieguldījumu projektu gadījumā sabiedrības Altum uzņemtā darījuma risku daļa ir mazāka, attiecīgi atbalsta intensitāte ir 35 % mikro, mazajiem, vidējiem un arī lielajiem saimnieciskās darbības veicējiem, ja paralēlā aizdevuma apmērs ir virs 2 000 000 *euro* un tas nepārsniedz 5 000 000 *euro*. Atbalsta intensitāte ir noteikta, ievērojot Latvijas kartē reģionālās attīstības atbalsta piešķiršanai 2014.-2020. gadam noteikto atbalsta līmeni.Paralēlie aizdevumi tiek sniegti ieguldījumu projektu realizēšanai. Ņemot vērā, ka šāda projektu realizēšana ir laikietilpīga, noteikumu projekts paredz atbilstošu paralēlā aizdevuma atmaksas termiņu, kas ir 10 gadi, atmaksas termiņu 15 gadu garumā paredzot projektiem nekustamā īpašuma iegādes, celtniecības vai rekonstrukcijas jomā. Lai neapgrūtinātu saimnieciskās darbības veicēju naudas plūsmu pirmajos ieguldījumu projektu realizācijas gados, noteikumu projekts paredz iespēju sabiedrībai Altum piemērot pamatsummas atmaksas atlikto termiņu paralēlajiem aizdevumiem gadījumos, kad arī kredītiestāde projekta realizācijai piešķirtajam finansējumam piemēro pamatsummas atmaksas atlikto termiņu. Turklāt, lai neapgrūtinātu saimnieciskā darbības veicēja naudas plūsmu, papildus noteikumu projekts paredz, ka paralēlā aizdevuma pamatsummas atmaksas atliktais termiņš var pārsniegt kredītiestādes vai tās meitas sabiedrības piešķirtā finansējuma atmaksas atlikto termiņu, bet ne vairāk par 12 mēnešiem.Lai saņemtu paralēlo aizdevumu, saimnieciskās darbības veicējam ir jānodrošina finansiālais ieguldījums 25 % apmērā no ieguldījuma projekta attiecināmajām izmaksām, izmantojot pašu līdzekļus vai ārējo finansējumu (t.sk., kredītiestādes), kas ir brīvs no jebkāda valsts atbalsta. Minētais finansējums nevar būt saistīts ar valsts atbalstu, tostarp, tas nevar būt valsts vai pašvaldības izsniegts kredīts uz atvieglotiem nosacījumiem, kā arī minētā finansējuma saņemšanai nevar būt piešķirts valsts vai pašvaldības galvojums. Šāds nosacījums ir noteikts, lai nodrošinātu Komisijas regulas Nr.651/2014 14.panta 14.punktā noteikto nosacījumu ievērošanu. Komisijas regulas Nr.651/2014 1.panta 4.punkts liedz paralēlos aizdevumus piešķirt tiem saimnieciskās darbības veicējiem, kas ir nonākuši finanšu grūtībās, attiecīgi noteikumu projekts ierobežo paralēlo aizdevumu piešķiršanu saimnieciskās darbības veicējiem, kas ir nonākuši finanšu grūtībās saskaņā ar Komisijas regulas Nr.651/2014 2.panta 18.punktā minētajiem kritērijiem. Paralēlo aizdevumu piešķiršanas termiņš ir noteikts 2020.gada 31.decembris, un tas ir noteikts saskaņā ar Komisijas regulas Nr.651/2014 59.pantu. Ja paralēlā aizdevuma instrumenta īstenošanas laikā sabiedrība Altum konstatēs nepieciešamību palielināt pieejamā publiskā finansējuma apmēru atbilstoši pieprasījumam, EM sadarbībā ar sabiedrību Altum izstrādās un virzīs apstiprināšanai attiecīgos grozījumus.Ņemot vērā paralēlo aizdevumu instrumenta īstenošanai paredzēto publisko finansējumu, kā arī 2.2.1.4.2.aktivitātes ietvaros īstenotās paralēlo aizdevumu programmas rādītājus, tostarp vidējo viena aizdevuma apmēru, tiek prognozēts, ka paralēlo aizdevumu instrumenta ietvarā tiks atbalstīti 50 saimnieciskās darbības veicēji. Šāds skaits ir noteikts, pieņemot, ka vidēji viena paralēlā aizdevuma summa mikro, mazajiem un vidējiem saimnieciskās darbības veicējiem būs 500 000 *euro* (kopā programmas ietvaros paredzēts piešķirt 50 šādus aizdevumus), bet lielajiem saimnieciskās darbības veicējiem - 750 000 *euro* (kopā programmas ietvaros paredzēts piešķirt 6-7 šādus aizdevumus). Plānotais atbalstāmo saimnieciskās darbības veicēju skaits nodrošina pietiekošu ieguldījumu 3.1.1. SAM iznākumu rādītāju sasniegšanā. Atbilstoši 2014.-2020.gada plānošanas perioda darbības programmai “Izaugsme un nodarbinātība” kopumā 3.1.1. SAM ietvarā ir paredzēts atbalstīt 790 saimnieciskās darbības veicējus, tostarp 3.1.1.2. pasākuma ietvaros– 12 saimnieciskās darbības veicējus.Ar mērķi ievērot Attīstības finanšu institūcijas likuma 12.panta trešajā daļā noteikto, anotācijas pielikumā kā ierobežotas pieejamības informācija ir ietverts kopējais riska novērtējums paralēlo aizdevumu programmas ietvaros. Gadījumā, ja 3.1.1.2.pasākumam pieejamais finansējums netiks apgūts pilnībā vai ja sabiedrība Altum saskaņā ar šo noteikumu projekta 20.3.apakšpunktu ir pārtraukusi turpmāku 3.1.1.2. pasākuma īstenošanu, tad ERAF finansējums sabiedrībai Altum tiek atlīdzināts atbilstoši faktiski deklarētiem apjomiem, nepārsniedzot ERAF piešķīruma proporciju . |
| 3. | Projekta izstrādē iesaistītās institūcijas | EM, sabiedrība Altum  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķa grupa ir mikro, mazie, vidējie un lielie komersanti un lauksaimniecības pakalpojumu kooperatīvās sabiedrības. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu.Noteikumu projekts paredz ietekmi uz tautsaimniecību, jo nodrošina pieejamību paralēlajiem aizdevumiem investīciju projektu Latvijas Republikā realizēšanai. |
| 3. | Administratīvo izmaksu monetārs novērtējums | Sabiedrībai Altum vadības izmaksas tiks finansētas atbilstoši Regulas Nr.480/2014 13. panta 2. un 3.punktam.  |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav attiecināms | Nav attiecināms | Nav attiecināms | Nav attiecināms | Nav attiecināms |
| 2. Budžeta izdevumi: | Nav attiecināms | Nav attiecināms | Nav attiecināms | Nav attiecināms | Nav attiecināms |
| 3. Finansiālā ietekme: | Nav attiecināms | Nav attiecināms | Nav attiecināms | Nav attiecināms | Nav attiecināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Nav attiecināms | Nav attiecināms | Nav attiecināms | Nav attiecināms |
| 5. Precizēta finansiālā ietekme: | X | Nav attiecināms | Nav attiecināms | Nav attiecināms | Nav attiecināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  Atbalsta sniegšana ir paredzēta, sākot ar 2016.gadu. Plānots, ka sākot ar 2016.gadu finansējums programmas īstenošanai tiks piešķirts apstiprinātās darbības programmas „Izaugsme un nodarbinātība” ietvaros, paredzot finanšu līdzekļus Eiropas Savienības fondu aktivitāšu īstenošanai.Maksājumi notiks finansēšanas nolīguma ietvaros, kas tiks slēgts starp Centrālo finanšu un līgumu aģentūru (turpmāk – CFLA) un sabiedrību Altum pēc sabiedrības Altum biznesa plāna izvērtēšanas un apstiprināšanas saskaņā ar MK 2016.gada 1.marta noteikumiem Nr.118 “Darbības programmas „Izaugsme un nodarbinātība” 3.1.1. specifiskā atbalsta mērķa „Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa „Palielināt straujas izaugsmes komersantu skaitu” īstenošanas noteikumi”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Nepieciešamie saistītie tiesību aktu projekti | Projekts šo jomu neskar. |
| Atbildīgā institūcija | Projekts šo jomu neskar. |
| Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiks ieviestas prasības no šādiem Eiropas Savienības tiesību aktiem: - Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) (Eiropas Savienības Oficiālais Vēstnesis, 2014. gada 26. jūnijs, L 187);  - Eiropas Parlamenta un Padomes 2013. gada 17. decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006) (Eiropas Savienības Oficiālais Vēstnesis, 2013. gada 20.decembris, Nr. L 347);  - Eiropas Parlamenta un Padomes 2013. gada 17. decembra Regula (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi “Investīcijas izaugsmei un nodarbinātībai” un ar ko atceļ Regulu (EK) Nr.1080/2006 (Eiropas Savienības Oficiālais Vēstnesis, 2013.gada 20.decembris, Nr. L 347) (turpmāk – Regula Nr.1301/2013); - Padomes 2006.gada 11.jūlija Regulas (EK) Nr.1083/2006 ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (Eiropas Savienības Oficiālais Vēstnesis, 2006.gada 31.jūlijs, Nr. L 210)  Komisijas Deleģētā regula (ES) Nr. 480/2014 ( 2014. gada 3. marts), ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Regula Nr.480/2014) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav.  |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šādas Eiropas Savienības tiesību aktu prasības:  - Regula Nr.651/2014; - Regula Nr.1303/2013; - Regula Nr.1301/2013; - Regula Nr.1083/2006; - Regula Nr.480/2014 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Regulas Nr.1083/2006 78.panta 7.punkts* | *Noteikumu projekta 8.4. un 8.5.punkts, 13.punkts* | *Ieviesta pilnībā* | *Neparedz stingrākas prasības* |
| *Regulas Nr.480/2014 13.panta 2. un 3.punkts* | *Noteikumu projekta 9.1.1.punkts* | *Ieviesta pilnībā* | *Neparedz stingrākas prasības* |
| *Regulas Nr.480/2014 12.pants* | *Noteikumu projekta 11.punkts* | *Ieviesta pilnībā* | *Neparedz stingrākas prasības* |
| *Regulas Nr.1303/2013 9.pants* | *Noteikumu projekta 12.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 1.pielikums*  | *Noteikumu projekta 14.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 2.panta 24.punkts* | *Noteikumu projekta 15.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 1.pielikuma 3.panta 3.punkts* | *Noteikumu projekta 16.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 13.pants*  | *Noteikumu projekta 19.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 14.pants*  | *Noteikumu projekta 20.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 1.panta 2.punkts* | *Noteikumu projekta 20.1.apakšpunkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 1.panta 3.punkts*  | *Noteikumu projekta 20.2.apakšpunkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 13.panta a) punkts* | *Noteikumu projekta 20.3.apakšpunkts* | *Ieviesta pilnībā* | *Neparedz stingrākas prasības* |
| *Regulas Nr.1301/2013 3.panta 3.punkta a), b), e) apakšpunkts* | *Noteikumu projekta 20.4.apakšpunkts* | *Ieviesta pilnībā* | *Neparedz stingrākas prasības* |
| *Regulas Nr.1301/2013 3.punkta c) apakšpunkts* | *Noteikumu projekta 20.8.apakšpunkts* | *Ieviesta pilnībā* | *Neparedz stingrākas prasības* |
| *Regulas Nr.480/2014 4.pants* | *Noteikumu projekta 20.18.apakšpunkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 1.panta 3.punkts* | *Noteikumu projekta 21.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 1.panta 4.punkta a) apakšpunkts* | *Noteikumu projekta 22.1.apakšpunkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 2.panta 18.punkts*  | *Noteikumu projekta 22.3.apakšpunkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 2.panta 29.punkts* | *Noteikumu projekta 23.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 2.panta 30.punkts* | *Noteikumu projekta 23.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 2.panta 49.punkts* | *Noteikumu projekta 23.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 2.panta 51.punkts* | *Noteikumu projekta 23.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 14.panta 6.punkts* | *Noteikumu projekta 23.1.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 14.panta 8.punkts* | *Noteikumu projekta 23.2.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 14.panta 5.punkts* | *Noteikumu projekta 23.3.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 6.panta 2.punkts* | *Noteikumu projekta 23.4.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 14.panta 7.punkts* | *Noteikumu projekta 24.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 4.panta 1.punkta a) apakšpunkts* | *Noteikumu projekta 25.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 4.panta 1.punkta a) apakšpunkts* | *Noteikumu projekta 26.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 14.panta 12.punkts* | *Noteikumu projekta 27.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 14.panta 12.punkts* | *Noteikumu projekta 28.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 14.panta 14.punkts* | *Noteikumu projekta 29.1.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 13.panta 3.punkta d) apakšpunkts* | *Noteikumu projekta 36.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 2.panta 52.punkts* | *Noteikumu projekta 37.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 14.panta 13.punkts* | *Noteikumu projekta 37.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 1.panta 5.punkts* | *Noteikumu projekta 38.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 59.pants* | *Noteikumu projekta 39.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 8.pants* | *Noteikumu projekta 41. un 42.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 12.pants* | *Noteikumu projekta 45.un 46.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 9.panta 1.punkts* | *Noteikumu projekta 47.punkts* | *Ieviesta pilnībā* | *Neparedz stingrākas prasības* |
| *Regulas Nr.651/2014 9.panta 4.punkts* | *Noteikumu projekta 47.punkts* | *Ieviesta pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | *Noteikumu projekts šo jomu neskar.* |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | *Saskaņā ar Regulas Nr.651/2014 11.panta a) apakšpunktu Eiropas Komisijai 20 darba dienu laikā pēc šo Ministru kabineta noteikumu spēkā stāšanās ir jānosūta kopsavilkuma informācija par šo atbalsta pasākumu.* |
| Cita informācija | *Nav.* |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām EM tās tīmekļa vietnē publicē informāciju par noteikumu projektu un par tā virzību. Noteikumu projekts izstrādāts kopā ar sabiedrību Altum.Pēc noteikumu projekta apstiprināšanas EM un sabiedrība Altum nodrošinās informēšanas pasākumus.  |
| 2. | Sabiedrības līdzdalība projekta izstrādē | Tirgus nepilnību analīzes izstrādes laikā (2013.-2015.gads) EM veica plašas konsultācijas ar nozares pārstāvjiem (tai skaitā Latvijas Tirdzniecības un rūpniecības kameru, Latvijas Komercbanku asociāciju, komercbankām, Latvijas Riska kapitāla asociāciju, komersantiem), lai novērtētu tirgus nepilnības un izvēlētos labākos risinājumus to mazināšanai. |
| 3. | Sabiedrības līdzdalības rezultāti | Izstrādāta tirgus nepilnību analīze, uz kā pamata tiek izstrādāts šis noteikumu projekts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | EM kā atbildīgā iestāde, sabiedrība Altum kā programmas ieviesēja. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorga­nizācija. |
| 3. | Cita informācija | Nav.  |

Ministru prezidenta biedrs,

ekonomikas ministrs A.Ašeradens

Vīza: valsts sekretārs J.Stinka

08.07.2016 14:15

3747

E.Dlohi

Tel.: 67013082

e-pasts: Elina.Dlohi@em.gov.lv